title: 2004/846/EB: 2004 m. lapkričio 30 d. Politinio ir saugumo komiteto sprendimas Proxima/2/2004, dėl ES policijos misijos Buvusiojoje Jugoslavijos Respublikoje Makedonijoje misijos vadovo paskyrimo, EUPOL Proxima

text:
14.12.2004

               LT

               Europos Sąjungos oficialusis leidinys

               L 367/29

      POLITINIO IR SAUGUMO KOMITETO SPRENDIMAS PROXIMA/2/2004
   2004 m. lapkričio 30 d.
   dėl ES policijos misijos Buvusiojoje Jugoslavijos Respublikoje Makedonijoje misijos vadovo paskyrimo, EUPOL Proxima
   (2004/846/EB)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio 3 dalį,
   atsižvelgdamas į 2004 m. lapkričio 22 d. Tarybos bendruosius veiksmus 2004/789/BUSP dėl Europos Sąjungos policijos misijos Buvusiojoje Jugoslavijos Respublikoje Makedonijoje (EUPOL Proxima) pratęsimo, ypač į jų 8 straipsnio 1 dalį,
   kadangi:

               (1)

               Bendrųjų veiksmų 2004/789/BUSP 8 straipsnio 1 dalyje numatoma, kad Taryba įgalioja Politinį ir saugumo komitetą priimti reikiamus sprendimus pagal Europos Sąjungos sutarties 25 straipsnį, įskaitant teisę generalinio sekretoriaus – vyriausiojo įgaliotinio pasiūlymu skirti misijos vadovą.

               (2)

               Generalinis sekretorius – vyriausiasis įgaliotinis pasiūlė paskirti Jürgen SCHOLZ,

         NUSPRENDĖ:
   1 straipsnis
   Nuo 2004 m. gruodžio 15 d. Europos Sąjungos policijos misijos Buvusiojoje Jugoslavijos Respublikoje Makedonijoje (EUPOL Proxima) misijos vadovu yra paskiriamas Jürgen SCHOLZ.
   2 straipsnis
   Šis sprendimas įsigalioja jo priėmimo dieną.
   Jis taikomas iki 2005 m. gruodžio 14 d.

      Priimta Briuselyje, 2004 m. lapkričio 30 d.

            Politinio ir saugumo komiteto vardu

            Pirmininkas

         A. HAMER


title: 2015 m. balandžio 29 d. Europos Parlamento sprendimas (ES) 2015/1687 dėl Europos policijos biuro 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/342

      EUROPOS PARLAMENTO SPRENDIMAS (ES) 2015/1687
      2015 m. balandžio 29 d.
      dėl Europos policijos biuro 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos policijos biuro 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos policijos biuro 2013 finansinių metų metinių finansinių ataskaitų kartu su Biuro atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Biuras įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2009 m. balandžio 6 d. Tarybos sprendimą 2009/371/TVR dėl Europos policijos biuro (Europolo) įsteigimo (5), ypač į jo 43 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A8–0080/2015),

         1.

            patvirtina Europos policijos biuro direktoriui, kad Biuro 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos biuro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 290.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 121, 2009 5 15, p. 37.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2000 m. balandžio 13 d. Europos Parlamento ir tarybos Sprendimas Nr. 1031/2000/EB įsteigiantis Bendrijos veiksmų programą Jaunimas

text:
Svarbus teisinis pranešimas

|

32000D1031

Oficialusis leidinys L 117 , 18/05/2000 p. 0001 - 0010

		Europos Parlamento ir tarybos Sprendimas Nr. 1031/2000/EB2000 m. balandžio 13 d.įsteigiantis Bendrijos veiksmų programą "Jaunimas"EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 149 straipsnį,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],atsižvelgdami į Regionų komiteto nuomonę [3],laikydamiesi Sutarties 251 straipsnyje nustatytos tvarkos [4] ir atsižvelgdami į 2000 m. kovo 9 d. Taikinimo komitete patvirtintą bendrąjį tekstą,kadangi:(1) Europos bendrijos steigimo sutartis numato, kad Bendrijos veikla, inter alia, prisideda prie kokybiško švietimo ir mokymo. Visa tai buvo ryžtingai pakartota 1997 m. spalio 2 d. pasirašytoje Amsterdamo sutartyje, skelbiančioje, kad Bendrija taip pat turi skatinti savo tautas kuo labiau gilinti žinias per plačiai prieinamą švietimą ir nuolatinį žinių atnaujinimą.(2) Savo 1995 m. kovo 14 d. Sprendimu Nr. 818/95/EB, skelbiančiu trečiąjį programos "Jaunimas Europai" etapą [5], Europos Parlamentas ir Taryba sudarė bendradarbiavimo jaunimo reikalų srityje veiksmų programą. Vadovaujantis tos programos metu įgyta patirtimi, tikslinga tęsti bei stiprinti bendradarbiavimą ir Bendrijos veiksmus šioje srityje.(3) 1997 m. lapkričio 20 ir 21 d. vykusiame neeiliniame Europos Tarybos posėdyje užimtumo klausimais priimta suderinta užimtumo strategija, pagal kurią visą gyvenimą trunkantis švietimas ir mokymas turi suvaidinti pagrindinį vaidmenį, įgyvendinant 1997 m. gruodžio 15 d. Tarybos rezoliucijoje [6] numatytas gaires valstybių narių užimtumo politikai, siekiant didinti darbumą, adaptaciją, stiprinti verslininkystę ir skatinti lygias galimybes.(4) Komisija savo komunikate "Žinių Europos link" paskelbė atviros ir dinamiškos europinės švietimo erdvės, pajėgios pasiekti visą gyvenimą trunkančio švietimo ir mokymo tikslus, sukūrimo gaires.(5) Komisija savo baltojoje knygoje "Mokymas ir mokymasis — besimokančios visuomenės link" paskelbė, kad besimokančios visuomenės atsiradimas skatina naujų žinių įgijimą ir to siekiant, skatina mokytis vos atsiradus galimybei. Komisija savo žaliojoje knygoje "Švietimas, mokymas, moksliniai tyrimai: transnacionalinio mobilumo kliūtys" pabrėžė mobilumo teikiamus privalumus žmonėms ir konkurencingumui Europos Sąjungoje.(6) Būtina remti aktyvų pilietiškumą, stiprinti šia programa vykdomų priemonių sąsajas ir suaktyvinti kovą dėl pagarbos žmogaus teisėms bei prieš įvairias jų nepagarbos formas, įskaitant rasizmą ir ksenofobiją. Ypatingas dėmesys turėtų būti skirtas diskriminacijai panaikinti bei vyrų ir moterų lygioms galimybėms skatinti.(7) Šios programos veiksmai turėtų pasiekti visą jaunimą apskritai, ne tik naujai priimtuosius ir (arba) jau priklausančius jaunimo organizacijoms. Todėl Komisija ir valstybės narės turėtų įsipareigoti, kad apie šiuos veiksmus būtų teikiama pakankamai informacijos bei kad ji būtų tinkamai platinama.(8) Sprendimu įsteigiama Bendrijos sistema, kuri skirta prisidėti prie transnacionalinės savanoriškosios tarnybos veiklos vystymo. Siekdamos toliau palengvinti naudojimosi programa prieinamumą jauniems žmonėms ir sudaryti sąlygas pripažinti ypatingą savanoriškosios tarnybos pobūdį, valstybės narės turėtų stengtis priimti tinkamas ir suderintas priemones, pašalinančias teisines ir administracines kliūtis.(9) Jaunimo mainai ypač prisideda prie jaunų žmonių tarpusavio pasitikėjimo, demokratijos, tolerancijos ugdymo, siekio bendradarbiauti ir solidarumo stiprinimo, todėl jie yra lemiamas Sąjungos susitelkimo ir tolesnės plėtros veiksnys.(10) Jaunų žmonių dalyvavimas savanoriškosios tarnybos veikloje yra neformalaus švietimo rūšis, padedanti įgyti papildomų žinių, kurių kokybė didžia dalimi turėtų būti grindžiama tinkamomis parengiamosiomis priemonėmis, įskaitant kalbinio ir kultūrinio pobūdžio priemones. Tai padeda nubrėžti tolesnę jaunų žmonių gyvenimo kryptį, praplėsti jų akiratį ir ugdyti socialinius įgūdžius, aktyvų pilietiškumą, harmoningą integraciją į visuomenę ekonominiu, socialiniu ir kultūriniu atžvilgiu, įskaitant pasirengimą darbui, bei skatina tikrojo Europos pilietiškumo suvokimą.(11) Europos Parlamentas savo 1998 m. gegužės 14 d. rezoliucijoje dėl informacijos ir bendravimo politikos Europos Sąjungoje [7] paskelbė, kad projektų dėl paramos ir veiksmų programų pasirinkimas turėtų būti skaidresnis, o projektų teikėjams turėtų būti aiškesnės pasirinkimo priežastys.(12) Komisija ir valstybės narės turėtų siekti užtikrinti Europos savanoriškosios tarnybos veiklos ir įvairių panašių nacionalinių programų papildomumą.(13) Europos Parlamentas ir Taryba savo Sprendime Nr. 253/2000/EB dėl švietimo ir Taryba 1999 m. balandžio 26 d. Sprendime 1999/382/EB dėl mokymo įsteigė Bendrijos veiksmų programas atitinkamai švietimo ir mokymo srityje, kurios kartu su jaunimo programa prisideda prie žinių Europos kūrimo.(14) Bendradarbiavimo politika jaunimo srityje prisideda prie neformalaus švietimo skatinimo, taigi ir prie visą gyvenimą trunkančio mokymosi, ir šią politiką reikia toliau plėtoti.(15) Jaunų žmonių integracija į darbą yra esminė jų integracijos į visuomenę dalis, o tai reikalauja, kad visi jų įgūdžiai ir kompetencijos, įgytos kaip neformalaus švietimo patirties dalis, būtų pripažintos ir laikomos labai svarbiomis.(16) Siekiant sustiprinti Bendrijos veiksmų pridedamąją vertę, būtina, kad Komisija, bendradarbiaudama su valstybėmis narėmis, visais lygiais užtikrintų šio sprendimo ir kitų atitinkamų politikų, priemonių bei veiklos pagrindu įgyvendintų veiksmų darną ir papildomumą.(17) Svarbu, kad remdamasis susitarimais, kuriuos reikia apibrėžti, Jaunimo programos komitetas tartųsi su komitetais, atsakingais už profesinio mokymo ir švietimo programų (LEONARDO da VINCI ir SOCRATES) Bendrijoje įgyvendinimą. Svarbu, kad Jaunimo programos komitetas būtų nuolat informuojamas apie tas iniciatyvas, kurių Bendrija ėmėsi švietimo, profesinio mokymo ir jaunimo srityje.(18) 1994 m. gruodžio 9 ir 10 d. Esene ir 1995 m. birželio 26 ir 27 d. Kanuose posėdžiavusi Europos Vadovų Taryba pabrėžė tolesnių veiksmų, skirtų stiprinti jaunų žmonių socialinę ir profesinę integraciją Europoje, reikalingumą. Europos Vadovų Tarybos posėdžio, įvykusio 1996 m. birželio 21 ir 22 d. Florencijoje, išvadose pabrėžiama, kaip yra svarbu palengvinti jauniems žmonėms galimybes patekti į darbo rinką. 1997 m. birželio 15–17 d. Europos Vadovų Taryba, posėdžiaudama Amsterdame, išreiškė savo paramą pelno nesiekiančia veiklai. Europos Parlamentas ir Taryba 1998 m. liepos 20 d. priėmė Sprendimą Nr. 1686/98/EB, įsteigiantį Bendrijos veiksmų programą "Europos savanoriškoji tarnyba jauniems žmonėms" [8].(19) Europos savanoriškosios tarnybos veikla nėra karinės tarnybos arba alternatyvių tarnybų formulių, numatytų ypač asmenims, atsisakantiems eiti į karinę tarnybą dėl religinių ar moralinių įsitikinimų, arba kai kuriose valstybėse narėse esančios privalomosios civilinės tarnybos pakaitalas, todėl neturėtų apriboti ar pakeisti potencialaus ar esamo apmokamo darbo.(20) Leidimų gyventi ir bet kokių reikalaujamų vizų išdavimas yra valdžios institucijų valstybėse narėse kompetencija, o teisėto gyventojo apibrėžimą nustato nacionaliniai teisės aktai.(21) 1998 m. liepos 2 d. Europos Parlamentas priėmė rezoliuciją dėl savanoriškųjų organizacijų ir fondų vaidmens Europoje skatinimo [9]. Savanoriškosios veiklos sektorius irgi turėtų vaidinti svarbų vaidmenį suteikiant galimybę visiems jauniems žmonėms, o visų pirma susiduriantiems su didžiausiais sunkumais, dalyvauti šiose programose.(22) Komisija ir valstybės narės turi užtikrinti, kad puoselės bendradarbiavimą su nevyriausybinėmis organizacijomis, veikiančiomis jaunimo ir socialinėse bei aplinkosaugos, kultūros ir sporto srityje, ir stengsis įveikti įvairiausias atskirties formas.(23) Europos ekonominės erdvės susitarimas (EEE susitarimas) numato gilesnį Europos bendrijos ir jos valstybių narių bendradarbiavimą švietimo, mokymo ir jaunimo reikalų srityje su Europos ekonominėje erdvėje dalyvaujančiomis Europos laisvosios prekybos asociacijos (EFTA) šalimis. EEE susitarimas nustato EEE dalyvaujančiųjų EFTA valstybių dalyvavimo Bendrijos programose švietimo, mokymo ir jaunimo reikalų srityje tvarką.(24) Turėtų būti priimta nuostata, kuri atvertų galimybę šioje programoje dalyvauti asocijuotoms Vidurio ir Rytų Europos šalims (CEEC) pagal Europos sutartyse, jų papildomuose protokoluose ir atitinkamų asociacijų Tarybų sprendimuose nustatytas sąlygas, Kiprui, finansuojamam papildomais asignavimais pagal su juo sutartą tvarką bei Maltai ir Turkijai, finansuojamoms papildomais asignavimais pagal Sutarties nuostatas.(25) Kad būtų galima pritaikyti programą, ypač nustatant priemonių įgyvendinimo prioritetus, ši programa turėtų būti kontroliuojama ir nuolat vertinama Komisijai ir valstybėms narėms bendradarbiaujant.(26) Vadovaujantis Sutarties 5 straipsnyje apibrėžtais subsidiarumo ir proporcingumo principais, kadangi pasiūlyta veika dėl bendradarbiavimo politikos jaunimo reikalų srityje, įskaitant Europos savanoriškąją tarnybą ir jaunimo mainus Bendrijoje bei su trečiosiomis šalimis, plėtros ir stiprinimo tikslų valstybės narės pačios atskirai pasiekti negali dėl jaunimo reikalų sudėtingumo ir įvairovės, todėl, kad Bendrijos veiksmai ir priemonės yra transnacionalinio pobūdžio, šiuos tikslus lengviau gali pasiekti Bendrija. Šis sprendimas nesiekia daugiau negu reikia šiems tikslams įgyvendinti.(27) Šis sprendimas nustato visam programos laikotarpiui finansinę sistemą, turinčią pirminę nuorodą biudžetą valdančiai institucijai metiniame biudžetiniame procese taip, kaip tai apibrėžta 1999 m. gegužės 6 d. Europos Parlamento, Tarybos ir Komisijos tarpinstitucinio susitarimo dėl biudžeto vykdymo tvarkos ir biudžetinės procedūros gerinimo [10] 33 punkte.(28) Priemonės, būtinos šiam sprendimui įgyvendinti, turi būti priimtos vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgaliojimais įgyvendinimo tvarką [11],NUSPRENDĖ:1 straipsnisProgramos įsteigimas1. Šiuo sprendimu įsteigiama Bendrijos "Jaunimo" veiksmų programa, toliau — ši programa, dėl bendradarbiavimo politikos jaunimo reikalų srityje, įskaitant Europos savanoriškąją tarnybą bei jaunimo mainus tiek Bendrijoje, tiek su trečiosiomis šalimis.2. Ši programa įgyvendinama per laikotarpį pradedant nuo 2000 m. sausio 1 d. ir baigiant 2006 m. gruodžio 31 d.3. Formuodama europietiškąją neformaliu švietimu ir mokymu pagrįstos bendradarbiavimo jaunimo politikos reikalų srityje erdvę, ši programa padeda kurti žinių Europą. Programa skatina visą gyvenimą trunkantį mokymąsi bei tokių žinių, įgūdžių ir kompetencijų įgijimą, kurios tiktų aktyviam pilietiškumui ir darbumui skatinti.4. Labai gerbdama kultūrinius ir kalbinius valstybių narių skirtingumus, ši programa remia ir papildo veiksmus, vykdomus valstybių narių ir valstybėse narėse.2 straipsnisProgramos tikslai1. Siekiant sudaryti sąlygas jauniems žmonėms įgyti žinių, įgūdžių ir kompetencijų, kurios gali būti vienu iš jų tobulėjimo ateityje pagrindų, bei įgyvendinti atsakingą pilietiškumą taip, kad jaunimas taptų aktyvia visuomenės dalimi, ir turint omenyje lygių galimybių skatinimo svarbą, šios programos tikslai yra tokie:a) skatinti aktyvų jaunų žmonių indėlį į Europos kūrimą, jiems dalyvaujant transnacionaliniuose mainuose Bendrijos viduje ar su trečiosiomis šalimis taip, kad būtų lavinamas Europos kultūrinės įvairovės ir jos pagrindinių bendrųjų vertybių suvokimas, tuo padedant skatinti pagarbą žmogaus teisėms ir padedant kovoti su rasizmu, antisemitizmu ir ksenofobija;b) sustiprinti jaunų žmonių solidarumo jausmą jiems platesniu mastu dalyvaujant transnacionalinėje bendruomenės darbų veikloje tiek Bendrijoje, tiek ir su trečiosiomis šalimis, ypač su tomis, su kuriomis Bendrija yra sudariusi bendradarbiavimo sutartis;c) paskatinti jaunų žmonių iniciatyvą, verslumą ir kūrybiškumą taip, kad jie galėtų imtis aktyvaus vaidmens visuomenėje, ir tuo pačiu paskatinti neformalaus švietimo, įgyto Europos kontekste, vertės pripažinimą;d) sustiprinti bendradarbiavimą jaunimo reikalų srityje, puoselėjant pasikeitimą geros praktikos pavyzdžiais, jaunimo darbuotojų (vadovų) mokymu ir plėtojant novatoriškus veiksmus Bendrijos mastu.2. Ši programa taip pat padeda siekiant kitų Bendrijos politikos atitinkamose srityse tikslų.3 straipsnisBendrijos veiksmai1. 2 straipsnyje nurodyti programos tikslai siekiami tokiomis veiksmų priemonėmis, kurių veiklos turinys ir taikymo tvarka yra aprašyti priede:- jaunimas Europai,- Europos savanoriškoji tarnyba,- jaunimo iniciatyvos,- bendrieji veiksmai,- paramos priemonės.2. Šie veiksmai įgyvendinami tokiomis priemonėmis, kurios, jei reikia, gali būti derinamos:a) parama jaunų žmonių transnacionaliniam mobilumui;b) parama naudojant informacines ir ryšių technologijas (ICT) jaunimo reikalų srityje;c) parama Europos lygiu veikiančių bendradarbiavimo tinklų plėtrai, leidžiant tarpusavyje keistis patirtimi ir gera praktika;d) parama transnacionaliniams projektams, skatinantiems Sąjungos pilietiškumą bei jaunų žmonių pasišventimą Sąjungos plėtrai;e) kalbos įgūdžių ir skirtingų kultūrų suvokimo ugdymas;f) parama bandomiesiems projektams, pagrįstiems tarptautinėmis partnerystėmis ir skirtiems novatoriškumui bei kokybei jaunimo srityje plėtoti;g) jaunimo politikos bei jos raidos analizės metodų ir vėlesnių tyrimų (pvz., duomenų bazės, pagrindiniai skaičiai, abipusis sistemų išmanymas) Europos lygiu bei geros praktikos platinimo metodų, plėtra.4 straipsnisGalimybė pasinaudoti programa1. Ši programa yra skirta jauniems žmonėms, paprastai nuo 15 iki 25 metų amžiaus, bei susijusiems su jaunimo darbu žmonėms, teisėtai gyvenančiais valstybėse narėse. Amžiaus apribojimai gali būti šiek tiek pakoreguoti ten, kur tai pateisina ypatingos atitinkamų projektų aplinkybės.Nepažeidžiant valstybių narių kompetencijos, priede išdėstytų 1.2, 2.2 ir 5 veiksmų ribose ši programa taip pat gali būti skirta jauniems, paprastai nuo 15 iki 25 metų amžiaus, bei susijusiems su jaunimo darbu žmonėms, gyvenantiems trečiosiose šalyse.2. Ypatingas dėmesys skiriamas užtikrinti, kad visi jauni žmonės jų nediskriminuojant turėtų galimybę pasinaudoti šia programa.3. Komisija ir valstybės narės turi užtikrinti, kad būtų dedamos ypatingos pastangos padėti tiems jauniems žmonėms, kuriems dėl kultūrinių, socialinių, fizinių, protinių, ekonominių ar geografinių priežasčių pasinaudoti atitinkamomis veiksmų programomis Bendrijos, nacionaliniu, regioniniu ar vietiniu lygmeniu yra sudėtingiau, bei suteikti pagalbą mažoms vietinėms grupėms. Atitinkamai Komisija turi atsižvelgti į sunkumus, su kuriais susiduria grupės, į kurias orientuota programa, taip prisidėdama prie kovos su atskirtimi.4. Valstybės narės turi siekti imtis tinkamų priemonių taip, kad sveikatos priežiūra programos dalyviams būtų prieinama pagal Bendrijos teisės aktų nuostatas. Kilmės valstybė narė turi stengtis imtis atitinkamų priemonių, kad Europos savanoriškosios tarnybos dalyviai ir toliau būtų socialiai apsaugoti.5 straipsnisProgramos įgyvendinimas ir bendradarbiavimas su valstybėmis narėmis1. Komisija užtikrina Bendrijos veiksmų, numatytų šioje programoje įgyvendinimą pagal priedą.2. Komisija, bendradarbiaudama su valstybėmis narėmis, imsis priede aprašytų veiksmų (5 veiksmas) tam, kad būtų geriausiai panaudota tai, kas jaunimo reikalų srityje jau yra pasiekta bendrais Bendrijos veiksmais.3. Kad pasiektų programos tikslus, Komisija ir valstybės narės programos naudotojams palankiu būdu turi imtis atitinkamų veiksmų Bendrijos ir nacionaliniu lygiu įsteigtoms struktūroms tobulinti taip, kad vietiniu lygmeniu jauniems žmonėms ir kitiems partneriams būtų padidinta galimybė pasinaudoti programa, kad veiksmai, kurių reikalauja programa, būtų įvertinti ir stebimi bei kad būtų taikomas skaidri konsultavimo ir atrankos tvarka.Komisija ir valstybės narės užtikrina, kad jos imasi priemonių skatinti jaunų žmonių tarptautinio mobilumo galimybes naudojant taip parengtas priemones, kad jie būtų adekvačiai informuojami ir geriau suprastų šį dalyką. Komisija ir valstybės narės užtikrina atitinkamos informacijos teikimą ir viešumą dėl programos remiamų akcijų.4. Valstybės narės imasi būtinų veiksmų, užtikrinančių programos veiklos veiksmingumą; be to, jos turi kaip galima labiau stengtis imtis tokių priemonių, kurias laiko būtinas ir pageidaujamas tam, kad būtų pašalintos teisinės ir administracinės kliūtys naudotis šia programa.5. Komisija, bendradarbiaudama su valstybėmis narėmis, užtikrina ankstesnių Bendrijos jaunimo programų (Jaunimas Europai III ir Europos savanoriškoji tarnyba) kontekste atliktų veiksmų bei pagal šią programą įgyvendinamų veiksmų pereinamumą.6 straipsnisBendrieji veiksmaiKaip dalis žinių Europos kūrimo proceso, pagal 8 straipsnyje nustatytą tvarką šios programos priemonės gali būti įgyvendintos kaip bendrieji veiksmai kartu su susijusiomis Bendrijos programomis bei veiksmais jaunimo, švietimo ir profesiniame mokymo srityse.7 straipsnisĮgyvendinimo priemonės1. Vadovaujantis 8 straipsnio 2 dalyje nurodyta valdymo tvarka, priimamos priemonės, būtinos dėl tokių toliau nurodomų šio sprendimo įgyvendinimo klausimų:a) šios programos įgyvendinimo priemonių, įskaitant metinį šios programos veiksmų įgyvendinimo darbo planą;b) bendro skirtingų programos veiksmų balanso;c) kriterijų, taikomų orientaciniam lėšų tarp valstybių narių paskirstymui, siekiant valdyti veiksmus decentralizuotai;d) pasirengimo bendrųjų veiksmų įgyvendinimui;e) pasirengimo programos vertinimui;f) pasirengimo patvirtinti jaunųjų savanorių dalyvavimą.2. Priemonės, būtinos dėl visų kitų šio sprendimo klausimų įgyvendinimo, priimamos vadovaujantis 8 straipsnio 3 dalyje nurodyta patariamąja tvarka.8 straipsnisKomitetas1. Komisijai padeda Komitetas.2. Ten, kur daroma nuoroda į šią dalį, taikomi Sprendimo 1999/468/EB 4 ir 7 straipsniai, atsižvelgiant į jo 8 straipsnio nuostatas.Sprendimo 1999/468/EB 4 straipsnio 3 dalyje nustatytas laikotarpis yra du mėnesiai.3. Ten, kur daroma nuoroda į šią dalį, turi būti taikomi Sprendimo 1999/468/EB 3 ir 7 straipsniai, atsižvelgiant į jo 8 straipsnio nuostatas.4. Komitetas nustato savo darbo tvarką.9 straipsnisFinansavimas1. Šios programos įgyvendinimui skiriamo finansavimo dydis per 1 straipsnyje nustatytą laikotarpį yra 520 milijonų eurų.2. Metinius asignavimus patvirtina biudžetą valdanti institucija, atsižvelgdama į finansines perspektyvas.10 straipsnisNuoseklumas ir papildomumas1. Komisija, bendradarbiaudama su valstybėmis narėmis ir nepažeisdama kiekvienos programos individualaus pobūdžio ir specifikos, užtikrina visapusišką nuoseklumą ir papildomumą su kitomis atitinkamomis Bendrijos politikomis, priemonėmis ir veiklomis. Ypatingas dėmesys skiriamas lygiateisiškumo bei vyrų ir moterų lygių galimybių skatinimui.2. Komisija, bendradarbiaudama su valstybėmis narėmis, užtikrina šios programos įgyvendinimo ir kitų Bendrijos veiksmų, susijusių su jaunimu, nuoseklumą, ypač kultūros ir audiovizualiniame sektoriuje, vidaus rinkos sukūrimo, informacinės visuomenės, vartotojų apsaugos ir SVĮ srityse, socialinėje politikoje, užimtumo ir visuomenės sveikatos srityse.3. Komisija ir valstybės narės užtikrina, kad šios programos priemonės atsižvelgtų į Komisijos priimtas užimtumo gaires kaip į suderintos užimtumo strategijos dalį.4. Komisija užtikrina veiksmingą šios programos ir tų programų bei veiksmų jaunimo srityje, kurių buvo imtasi kaip dalies Bendrijos išorės santykių, sąsają.11 straipsnisEFTA/EEE šalių, asocijuotų Vidurio ir Rytų Europos šalių (CEEC), Kipro, Maltos ir Turkijos dalyvavimasŠioje programoje gali dalyvauti:- EFTA/EEE šalys EEE susitarime nustatytomis sąlygomis,- asocijuotos Vidurio ir Rytų Europos šalys (CEEC), vadovaujantis Europos sutartyse, jų papildomuose protokoluose ir atitinkamų Asociacijos Tarybų sprendimuose nustatytomis sąlygomis,- Kipras, finansuojamas iš papildomų asignavimų pagal su šia šalimi sutartą tvarką,- Malta ir Turkija, finansuojamos iš papildomų asignavimų, vadovaujantis Sutarties nuostatomis.12 straipsnisTarptautinis bendradarbiavimasPagal šią programą Komisija, laikydamasi 7 straipsnyje nustatytos tvarkos, stiprina savo bendradarbiavimą su Bendrijai nepriklausančiomis šalimis ir atitinkamomis tarptautinėmis organizacijomis, ypač su Europos Taryba.13 straipsnisKontrolė ir vertinimas1. Komisija, bendradarbiaudama su valstybėmis narėmis, nuolat kontroliuoja šią programą.Ši kontrolė turi apimti šio straipsnio 3 dalyje nurodytas ataskaitas bei ypatingus veiksmus.2. Komisija, bendradarbiaudama su valstybėmis narėmis, nuolat įvertina šią programą. Šis įvertinimas yra skirtas padidinti dėl 2 straipsnyje nurodytų tikslų įgyvendintų veiksmų efektyvumą ir užtikrinti, kad galimybės pasinaudoti programa garantuojamos pagal 4 straipsnio 2 ir 3 dalį.Šis įvertinimas taip pat patikrins šios programos veiksmų ir kitų atitinkamų Bendrijos politikų, priemonių ir veiksmų papildomumą.Bus nuolat atliekami Bendrijos veiksmų rezultatų išoriniai įvertinimai vadovaujantis kriterijais, nustatytais taikant 8 straipsnio 2 dalyje nustatytą tvarką.3. Atitinkamai iki 2004 m. gruodžio 31 d. ir 2007 m. birželio 30 d. valstybės narės turi pateikti Komisijai ataskaitas apie šios programos įgyvendinimą ir jos poveikį.4. Europos Parlamentui, Tarybai, Ekonomikos ir socialinių reikalų komitetui bei Regionų komitetui Komisija turi pateikti:- įstojus naujoms valstybėms narėms — pranešimą apie tų įstojimų finansines pasekmes programai, ir, jei tinka, finansinius pasiūlymus dėl stojimo finansinių pasekmių programai sprendimo pagal 1999 m. gegužės 6 d. Europos Parlamento, Tarybos ir Komisijos tarpinstitucinio susitarimo dėl biudžeto vykdymo tvarkos ir biudžetinės procedūros gerinimo nuostatas bei 1999 m. kovo mėn. Berlyne vykusios Europos Vadovų Tarybos išvadas. Sprendimą dėl tokių pasiūlymų Europos Parlamentas ir Taryba priims kaip galima greičiau,- iki 2005 m. birželio 30 d. — tarpinį vertinimo pranešimą dėl šios programos įgyvendinimo kokybinių ir kokybinių aspektų,- iki 2007 m. gruodžio 31 d. — galutinį pranešimą dėl šios programos įgyvendinimo.14 straipsnisĮsigaliojimasŠis sprendimas įsigalioja jo paskelbimo Europos Bendrijų oficialiajame leidinyje dieną.Priimta Liuksemburge, 2000 m. balandžio 13 d.Europos Parlamento varduPirmininkėN. FontaineKomisijos varduA. VaraPirmininkas[1] OL C 311, 1998 10 10, p. 6.[2] OL C 410, 1998 12 30, p. 11.[3] OL C 51, 1999 2 22, p. 77.[4] 1998 m. lapkričio 5 d. Europos Parlamento nuomonė (OL C 359, 1998 11 23, p. 75), 1999 m. birželio 28 d. Bendroji Tarybos pozicija (OL C 210, 1999 7 22, p. 1) ir 1999 m. spalio 28 d. Europos Parlamento sprendimas (dar nepaskelbtas Oficialiajame leidinyje). 2000 m. balandžio 10 d. Tarybos sprendimas ir 2000 m. balandžio 12 d. Europos Parlamento sprendimas (dar nepaskelbtas Oficialiajame leidinyje).[5] OL L 87, 1995 4 20, p. 1.[6] OL C 30, 1998 1 28, p. 1.[7] OL C 167, 1998 6 1, p. 230.[8] OL L 214, 1998 7 31, p. 1.[9] OL C 226, 1998 7 20, p. 66.[10] OL C 172, 1999 6 18, p. 1.[11] OL L 184, 1999 7 17, p. 23.--------------------------------------------------PRIEDASFinansavimas, patvirtintas pagal šią programą, turi būti skirstomas laikantis bendro finansavimo ir papildomumo principų. Vadovaujantis sprendimo 4 straipsnio 3 dalimi, turi būti dedamos pastangos, kad jauniems žmonės, susiduriantiems su kultūrinio, socialinio, fizinio, protinio, ekonominio ar geografinio pobūdžio sunkumais, bei mažoms vietinėms grupėms būtų palengvinta galimybė pasinaudoti šia programa. Šio sprendimo 8 straipsnyje nurodytas komitetas turi nustatyti konkrečias tų pastangų, kurių turėtų būti imamasi, formas. Bendrijos finansavimas turi būti paskirstomas taip, kad būtų atsižvelgiama į poreikį užtikrinti balansą vykdomų mobilumo veiksmų, ir kiekvienos valstybės narės jaunų žmonių lygių galimybių pasinaudoti programa; tai yra, turi būti atsižvelgiama į 4 straipsnio 3 dalį.Iniciatyvos, skirtos skatinti toleranciją ir pripažinti skirtumus, bei priemonės, kovojančios su visomis atskirties formomis, turėtų būti ypač raginamos ir skatinamos. Bendrija turi būti imli toms veikloms, kurios jaunų žmonių neformalaus švietimo kontekste akivaizdžią vietą skiria kultūrai ir sportui.Tam, kad programos tikslai būtų pasiekti, šio sprendimo 3 straipsnyje aprašytų priemonių pagrindu turi būti įgyvendinamos penkios veiksmų kategorijos:- jaunimas Europai,- Europos savanoriškoji tarnyba,- jaunimo iniciatyvos,- bendrieji veiksmai,- paramos priemonės.1 VEIKSMAS — JAUNIMAS EUROPAI1.1 veiksmas: jaunų žmonių mainai Bendrijos vidujeBendrija skatins jaunų žmonių mobilumo veiklas su sąlyga, jei šios veiklos tęsiasi ne trumpiau kaip vieną savaitę, vyksta Bendrijoje bendrųjų projektų pagrindu bei į jas yra įtraukiama jaunų, kurių amžius paprastai yra nuo 15 iki 25 metų, žmonių, teisėtai gyvenančių valstybėje narėje, grupės. Amžiaus apribojimai gali būti šiek tiek pakoreguoti ten, kur tai pateisina ypatingos tam tikrų projektų aplinkybės.Veiklos, pagrįstos transnacionalinėmis jaunų žmonių grupių partnerystėmis, turi sietis su aktyviu tų žmonių dalyvavimu ir turi būti skirtos tam, kad įgalintų juos atrasti ir pažinti įvairias socialines ir kultūrines realijas bei paskatintų juos jose dalyvauti arba Europos lygmeniu inicijuoti kitas veiklas. Ypatingas dėmesys turi būti skiriamas žmonių, tokioje europietiškoje veikloje dalyvaujančių pirmą kartą, bei smulkių ar vietinių grupių, neturinčių patirties Europos lygmeniu, dalyvavimui.Kad būtų geriau subalansuojamos dvišalės ir daugiašalės veiklos, Bendrijos paramos dėmesys bus vis labiau sutelkiamas į daugiašales grupių mobilumo veiklas. Dvišalis grupės mobilumas bus finansuojamas, jeigu jis bus reikalingas grupėms, kurioms skirta programa ar ypatingam pedagoginiam būdui.Pagal šį veiksmą gali būti finansuojamos veiklos, skirtos aktyvaus jaunų žmonių dalyvavimo grupių mobilumo projektuose stiprinimui, ypač — veiklos formos, teikiančios minėtiems jauniems žmonėms kalbinį ir kultūrinį pasirengimą.1.2 veiksmas: jaunų žmonių mainai su trečiosiomis šalimisBendrija skatins jaunų žmonių mobilumo veiklas su sąlyga, jei minėtos veiklos tęsiasi ne trumpiau kaip vieną savaitę, vyksta bendrųjų projektų pagrindu ir apima jaunų, paprastai nuo 15 iki 25 metų amžiaus, žmonių, teisėtai gyvenančių valstybėje narėje ar trečiojoje šalyje, grupes. Tokiose mobilumo veiklose turi dalyvauti ne mažiau kaip dvi valstybės narės.Veiklos, pagrįstos transnacionalinėmis jaunų žmonių grupių partnerystėmis, turi sietis su tų jaunų žmonių aktyviu dalyvavimu ir būti skirtos tam, kad įgalintų juos atrasti ir pažinti įvairias socialines ir kultūrines realijas bei paskatintų juos jose dalyvauti arba Europos lygmeniu inicijuoti kitas veiklas. Be to, šie projektai turi įgalinti partnerius trečiosiose šalyse šioje veiklos rūšyje įgyti neformalaus švietimo patirties bei prisidėti prie jaunimo darbo ir jaunimo asociacijų tose šalyse plėtros.Veiklos, skirtos aktyvaus jaunų žmonių dalyvavimo grupinių mobilumo projektuose stiprinimui, gali būti finansuojamos ypač tada, kai tos veiklos formos iki tų jaunų žmonių išvykimo teikia jiems kalbinį ir kultūrinį pasirengimą.2 VEIKSMAS — EUROPOS SAVANORIŠKOJI TARNYBAŠios programoje tikslams "jaunuoju savanoriu" laikomas asmuo, kurio amžius paprastai yra nuo 15 iki 25 metų ir jis teisėtai gyvena valstybėje narėje.Jaunieji savanoriai, kaip aktyvūs piliečiai, siekdami išsiugdyti socialinius ir asmeninius gebėjimus bei įgūdžius ir taip klodami savo ateities tobulėjimo pagrindus, tuo pačiu metu teikdami pagalbą visuomenei, imsis solidarumui apčiuopiamą formą teikiančios veiklos. Tuo tikslu, atsižvelgiant į 2 straipsnyje išdėstytus programos tikslus, jaunieji savanoriai kitoje nei jie gyvena valstybėje narėje arba trečiojoje šalyje ribotą laikotarpį (ne daugiau kaip 12 mėnesių) valstybės narės ir Bendrijos pripažinto projekto kontekste dalyvaus pelno nesiekiančioje ir bendruomenei svarbioje neapmokamoje veikloje. Pirmiausia tai neturėtų tapti darbo pakeitimu. Savanoris bus pilnai aprūpinamas maistu ir būstu, jam bus skiriamas vadovas. Savanoriškos tarnybos projektas užtikrins, kad jaunieji savanoriai gautų sveikatos ir atitinkamą draudimą. Jaunieji savanoriai gaus išmokas (kišenpinigius).Europos savanoriškoji tarnyba yra grindžiama jaunųjų savanorių, siunčiančios organizacijos ir priimančios organizacijos partneryste ir bendra atsakomybe.Vadovaujantis nuostatomis dėl 8 straipsnyje minėto programos komiteto, Komisijos išduotas dokumentas liudys jaunųjų savanorių dalyvavimą Europos savanoriškoje tarnyboje ir per atitinkamą laikotarpį įgytą patirtį ir įgūdžius.2.1 veiksmas: Europos savanoriškoji tarnyba Bendrijos vidujeBendrija rems transnacionalinius projektus (trunkančius ribotą laikotarpį, paprastai nuo trijų savaičių iki vienerių metų), aktyviai ir asmeniškai įtraukiančius jaunus žmones į veiklas, skirtas padėti patenkinti visuomenės poreikius įvairiausiose srityse (socialinėje, socialinėje-kultūrinėje, aplinkosaugos, kultūrinėje ir kt.), ir tuo pačiu metu būnančius neformalaus švietimo patirtimi socialinių ir kultūrinių įgūdžių įgijimo atžvilgiu. Tokie projektai yra sukurti tam, kad leistų jauniems žmonėms susidurti su kitomis kultūromis ir kitomis kalbomis, išbandyti naujas idėjas ir projektus įvairių kultūrų pilietinėje visuomenėje.Bendrija gali remti programas, ypač tas, kuriose yra kalbinių ar kultūrinių elementų, kuriomis siekiama parengti jaunuosius savanorius jų išvykimui, palengvinti jų socialinę integraciją tos veiklos metu bei Europos savanoriškosios tarnybos laikotarpiui pasibaigus. Ypatingas dėmesys turi būti skiriamas pedagoginei paramai ir patarimams.2.2veiksmas: Europos savanoriškoji tarnyba su trečiosiomis šalimisBendrija rems transnacionalinius projektus (trunkančius ribotą laikotarpį, paprastai nuo trijų savaičių iki vienerių metų), aktyviai ir asmeniškai įtraukiančius jaunus žmones į veiklas, skirtas padėti patenkinti visuomenės poreikius įvairiausiose srityse (socialinėje, socialinėje-kultūrinėje, aplinkosaugos, kultūrinėje ir kt.), ir tuo pačiu metu būnančius neformalaus švietimo patirtimi socialinių ir kultūrinių įgūdžių įgijimo atžvilgiu. Tokie projektai yra sukurti tam, kad leistų jauniems žmonėms susidurti su kitomis kultūromis ir kitomis kalbomis, išbandyti naujas idėjas ir projektus įvairių kultūrų pilietinėje visuomenėje.Parama teikiama veiksmams, kurie padeda arba konsoliduoja būtinus pagrindus transnacionaliniams Europos savanoriškosios tarnybos projektams su trečiosiomis šalimis vystyti.Bendrija gali remti programas, ypač tas, kuriose yra kalbinių ar kultūrinių elementų, kuriomis siekiama parengti jaunuosius savanorius jų išvykimui, palengvinti jų socialinę integraciją tos veiklos metu bei Europos savanoriškosios tarnybos laikotarpiui pasibaigus. Ypatingas dėmesys turi būti skiriamas pedagoginei paramai ir patarimams.3 VEIKSMAS — JAUNIMO INICIATYVOSTam, kad būtų skatinamas jaunimo iniciatyvumas ir kūrybiškumas, Bendrija rems projektus, kuriuose jauni žmonės aktyviai ir tiesiogiai dalyvautų novatoriškose ir kūrybiškose programose, bei tose programose, kurios skirtos jaunų žmonių socialiniam pasišventimui vietiniu, nacionaliniu ar Europos mastu. Šie projektai suteiks jauniems žmonėms galimybę ugdyti jų iniciatyvumą ir praktiškai įgyvendinti jų pačių sumanytas veiklas, kuriose jie vaidins pagrindinius vaidmenis.Bendrija rems iniciatyvas, skirtas padėti jauniesiems savanoriams geriausiai panaudoti tą patirtį, kurią jie įgijo jų savanoriškosios tarnybos laikotarpiu, bei paskatinti jų aktyvią integraciją į visuomenę. Tokios iniciatyvos, kurių jauni žmonės imasi pabaigę savo Europos savanoriškąją tarnybą, leis jiems pradėti ir skatinti socialinio, kultūrinio, socialinio-kultūrinio ir ekonominio pobūdžio veiklas ir (arba) siekti asmeninio tobulėjimo. Prieinamumo pirmenybė bus suteikta tiems jauniems žmonėms, kuriems to labiausiai reikia.Parama bus siekiama paskatinti tų projektų išplėtimą taip, kad būtų apimamos kitose valstybėse narėse įgyvendinamos panašios iniciatyvos tam, kad būtų stiprinamas jų transnacionalinis pobūdis ir žymiai išsiplėstų pasikeitimas patirtimi ir jaunų žmonių bendradarbiavimas. Ši pagalba gali apimti Europos mastu įgyvendinamų iniciatyvų jaunųjų propaguotojų sueigų organizavimą. Finansinė pagalba gali būti suteikta tam, kad būtų veiksmingai sukurtos stabilios, transnacionalinės tokių projektų partnerystė.4 VEIKSMAS — BENDRIEJI VEIKSMAIAtsižvelgiant į lankstaus ir kūrybiško požiūrio, kaip sektorių bendradarbiavimo prielaidos, poreikį, Bendrijos pagalba gali būti suteikta sprendimo 6 straipsnyje nurodytiems veiksmams bei toms veikloms, kurių turėtų būti imamasi bendrai su kitais Bendrijos projektais, susijusiais su žinių Europa, ypač su Bendrijos programomis švietimo ir profesinio mokymo srityje.Komisija, bendradarbiaudama su valstybėmis narėmis, sieks sudaryti bendrą informacijos, stebėjimo ir platinimo sistemą geros praktikos žinių ir visą gyvenimą trunkančio mokymosi srityse, kartu vykdydama bendruosius veiksmus dėl informavimo terpės švietimo ir profesinio mokymo tikslais. Tokie projektai apims įvairius sektorių, įskaitant jaunimo reikalų sektorių, programas. Projektai gali būti finansuojami papildomuoju būdu, iš įvairių Bendrijos programų lėšų, ir gali būti įgyvendinti laikantis bendrųjų projektų finansavimo principo.Kad būtų skatinamas programos dalyvių ir programoje atsakingų už profesinį mokymą ir švietimą asmenų sąlytis ir sąveika, gali būti priimtos atitinkamos priemonės regioniniu ir vietiniu lygiu. Šiame kontekste gali būti remiamos tos veiklos, kurios gerintų supratimą apie Bendrijos teikiamas galimybes jauniems žmonėms.5 VEIKSMAS — PARAMOS PRIEMONĖS5.1 veiksmas: dalyvaujančiųjų jaunimo reikalų politikoje mokymas ir bendradarbiavimasFinansinė parama suteikiama:1. Veikloms, kurios sukurtos toliau mokyti jaunimo darbe dalyvaujančius asmenis, ypač Europos savanoriškosios tarnybos instruktorius, jaunimo darbuotojus (lyderius), vykdančius Europos projektus ir jaunimo iniciatyvų patarėjus, dalyvaujančius tiesiogiai jaunus žmones įtraukiančiose 1, 2 ir 3 veiksmuose apibūdintose tos rūšies programose, kurių tikslas — užtikrinti, kad tokios programos būtų atitinkamai geros kokybės. Ypatingas dėmesys skiriamas veikloms, siekiančioms skatinti tų jaunų žmonių, kuriems yra sunku dalyvauti Bendrijos veiksmuose, dalyvavimą.2. Veikloms, skirtoms tobulinti Europos modulius, atitinkančius transnacionalinio bendradarbiavimo reikalavimus.3. Tokioms veikloms, kaip studijų vizitai, galimybių studijos, seminarai, darbo patirtis, kurios daugiausia skirtos pasikeitimui patirtimi ir gera praktika dėl bendrųjų veiksmų ar bendrų interesų klausimų, arba tokioms veikloms, kurios skirtos palengvinti bei skatinti kurti patvarias transnacionalines partnerystes ir (arba) daugiašalius jaunimo darbo aktyvistų tinklus.4. Eksperimentinei veiklai, apimančiai novatoriškumo šaltinius ir jaunimo politikos turtinimą per naujų bendradarbiavimo būdų ir formų įgyvendinimą bei per bendras įvairios kilmės dalyvių pastangas.5. Bendrijos parama gali būti skiriama konferencijoms ir seminarams, kuriais siekiama skatinti bendradarbiavimą ir keistis gera praktika jaunimo reikalų srityje, bei kitoms Bendrijos veiksmų programoje jaunimo srityje esančių projektų ir veiksmų rezultatų skatinimo ir platinimo priemonėms.Su šiomis priemonėmis susiję veiksmai savo pobūdžiu gali būti Bendrijos vidaus veiksmai arba apimti šalis, kurios nėra valstybės narės. Ypatingas dėmesys turi būti skiriamas tiems, kurie su jaunimu dirba regioniniu ar vietiniu mastu ir kurie neturi arba turi labai mažai kontaktų užmezgimo Europos mastu patirties, bei toms veikloms, kuriose jauni žmonės vaidina pagrindinį vaidmenį.5.2 veiksmas: informacija jauniems žmonėms ir jaunų žmonių studijos1. Atsižvelgdama į programos tikslus ir ypač siekdama suteikti jauniems žmonėms galimybę dalyvauti bei padidinti jų iniciatyvumą ir aktyvų dalyvavimą visuomenėje, Komisija skatins jaunimo darbo srities aktyvistus įsitraukti į jaunų žmonių informavimą Europos mastu bei skatinti valstybėse narėse ir Bendrijos mastu jaunimui įsteigtų informacinių ir ryšių sistemų bendradarbiavimą.2. Todėl finansavimas turi būti skiriama iniciatyvoms, apimančioms:- būtinos patirties ir įgūdžių įgijimą, kad įgyvendinti transnacionaliniu bendradarbiavimu pagrįstus jaunimo informacinius projektus, bei tuos projektus, kurie jaunimui teikia informaciją, ypač patariamąją veiklą,- kooperacinius projektus, kuriuose dėmesys sutelkiamas į informacijos platinimą, padidinantį jaunimo supratimą apie programos sritį bei suteikiantį jauniems žmonėms galimybę gauti visą programos tikslams pasiekti būtiną informaciją,- kaip transnacionalinio bendradarbiavimo projektų dalies — įgyvendinimą mechanizmo, leidžiančio vykti dialogui su jaunimu ir jaunimo tarpe galimybę, ypač — naudojant į jaunimą orientuotą žiniasklaidą ir naujas technologijas.3. Dėl jaunimo studijų, susijusių su programos tikslais, Komisija rems tas studijas, kurios tarp kitų dalykų kreipia dėmesį į priemonių, kurių buvo imtasi jaunų žmonių vardu, ir ypač, tų priemonių, kuriomis siekiama skatinti bendradarbiavimą šioje srityje, poveikį. Tokios studijos analizuoja kitų politikų poveikį jaunimo pasauliui bei siekia teikti aiškesnį ir išsamesnį jaunų žmonių poreikių bei jų gyvenimo sąlygų vaizdą.Pirmenybė yra teikiama mažiau privilegijuotų ir priklausančių marginalinėms grupėms jaunų žmonių studijoms; jose ypač analizuojami veiksniai, skatinę ar kliudę jaunų žmonių socialinei integracijai, ir jos įneša akivaizdų indėlį iš neformalaus ugdymo sektoriaus bei apskritai trečiojo sektoriaus. Pirmenybė taip pat teikiama priemonių, skirtų iniciatyvumo dvasiai skatinti, įskaitant jų poveikį vietinio lygio raidai, o ypač per veiklos kūrimą (darbo vietų sukūrimas, kultūrinių ar socialinių įstaigų kūrimas ir kt.), lyginamosioms studijoms. Toks mokslinis tyrimas gali būti atliktas tam tikrų atvejų studijų būdu, iš kurių tinkamiausi turėtų būti paviešinami.5.3 veiksmas: informacija ir priemonių matomumasKomisija imasi visų būtinų priemonių, inter alia, surinkti informaciją iš daugelio šaltinių apie priemones jaunimo srityje, apibūdinti ES jaunimo projektų naudą bei padidinti veiksmų, skirtų jaunimo reikalams Bendrijos mastu, matomumą, formuojant tinkamas (įskaitant ir internetines) dialogo su jaunimu priemones.5.4 veiksmas: paramos priemonės1. Nacionalinės agentūrosVadovaujantis sprendimo 5 straipsniu, Bendrijos pagalba gali būti teikiama valstybių narių sudarytų struktūrų veiklai paremti.2. Techninė pagalba ir operatyvinė paramaVykdydama programą, Komisija gali gauti techninę pagalbą teikiančių organizacijų, kurių finansavimas gali būti numatytas bendroje programos finansavimo sistemoje, paramą. Komisija gali gauti ir ekspertų pargalimą tomis pačiomis sąlygomis. Be to, Komisija galės atlikti vertinimo studijas ir rengti seminarus, kolokviumus ar kitokius ekspertų susitikimus, kurie tinka palengvinant programos įgyvendinimą, įskaitant sprendimo 12 straipsnio taikymą. Komisija taip pat gali imtis informacijos, paskelbimo ir platinimo veiksmų.--------------------------------------------------


title: 2012 m. liepos 16 d. Tarybos sprendimas 2012/388/BUSP, kuriuo iš dalies keičiamas Sprendimas 2010/231/BUSP dėl ribojamųjų priemonių Somaliui

text:
17.7.2012

               LT

               Europos Sąjungos oficialusis leidinys

               L 187/38

         TARYBOS SPRENDIMAS 2012/388/BUSP
   2012 m. liepos 16 d.
   kuriuo iš dalies keičiamas Sprendimas 2010/231/BUSP dėl ribojamųjų priemonių Somaliui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. balandžio 26 d. Taryba priėmė Sprendimą 2010/231/BUSP (1);

               (2)

               2012 m. vasario 17 d. Saugumo Tarybos Sankcijų komitetas, įsteigtas pagal JT ST rezoliuciją 751 (1992) dėl Somalio (toliau – Sankcijų komitetas), atnaujino asmenų ir subjektų, kuriems taikomos ribojamosios priemonės, sąrašą;

               (3)

               2012 m. vasario 22 d. Jungtinių Tautų Saugumo Taryba (JT ST) priėmė Rezoliuciją 2036 (2012), kurioje nuspręsta, kad valstybės narės imasi būtinų priemonių tam, kad nebūtų leidžiama tiesiogiai ar netiesiogiai importuoti medžio anglį iš Somalio, nepriklausomai nuo to, ar tokios anglies kilmės šalis yra Somalis;

               (4)

               Sprendimas 2010/231/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendime 2010/231/BUSP įrašomas šis straipsnis:

      „1a straipsnis
      1.   Draudžiama tiesiogiai ar netiesiogiai importuoti, pirkti ar įvežti medžio anglį iš Somalio, nepriklausomai nuo to, ar tokios medžio anglies kilmės šalis yra Somalis.
      Sąjunga imasi būtinų priemonių atitinkamiems objektams, kuriems turi būti taikoma ši nuostata, nustatyti.
      2.   Draudžiama tiesiogiai ar netiesiogiai teikti finansavimą arba finansinę pagalbą, taip pat draudimo ir perdraudimo paslaugas, susijusius su medžio anglies importavimu, pirkimu ar įvežimu iš Somalio.“

   2 straipsnis
   Šio sprendimo priede nurodytas asmuo įtraukiamas į Sprendimo 2010/231/BUSP priedo I skirsnyje pateiktą asmenų sąrašą.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. liepos 16 d.

            Tarybos vardu

            Pirmininkas

         S. ALETRARIS

      (1)  OL L 105, 2010 4 27, p. 17.

      PRIEDAS

         2 straipsnyje nurodytas asmuo

      Jim’ale, Ali Ahmed Nur; (dar žinomas kaip a) Jim’ale, Ahmed Ali, dar žinomas kaip b) Jim’ale, Ahmad Nur Ali, dar žinomas kaip c) Jim’ale, Sheikh Ahmed, dar žinomas kaip d) Jim’ale, Ahmad Ali, dar žinomas kaip e) Jim’ale, Shaykh Ahmed Nur).
      Gimimo data: 1954 m. Gimimo vieta: Eilburas, Somalis. Pilietybė: Somalio. Kita pilietybė: Džibučio. Pasas: A0181988 (Somalis), galiojimas baigėsi 2011 m. sausio 23 d. Buvimo vieta: Džibutis, Džibučio Respublika. Įtraukimo į JT sąrašą data: 2012 m. vasario 17 d.
      Ali Ahmed Nur Jim’ale (Jim’ale) atliko vadovaujamas funkcijas buvusiojoje Somalio Islamo teismų taryboje, dar žinomoje kaip Somalio Islamo teismų sąjunga, kuri buvo radikalus islamistinis organas. Radikaliausi Somalio Islamo teismų sąjungos elementai galiausiai susijungė į grupę, žinomą kaip Al-Shabaab. Pagal Rezoliucijas 751 (1992) ir 1907 (2009) dėl Somalio ir Eritrėjos įsteigtas Jungtinių Tautų Saugumo Tarybos komitetas (Somalio/Eritrėjos sankcijų komitetas) 2010 m. balandžio mėn. įtraukė Al-Shabaab į subjektų, kuriems taikomos tikslinės sankcijos, sąrašus. Komitetas įtraukė Al-Shabaab grupę į sąrašus kaip subjektą, dalyvavusį veiksmuose, tiesiogiai ar netiesiogiai keliančiuose grėsmę taikai, saugumui ar stabilumui Somalyje, įskaitant veiksmus, keliančius grėsmę Somalio pereinamojo laikotarpio federalinei Vyriausybei, tačiau neapsiribojant vien jais.
      Somalio/Eritrėjos sankcijų komiteto stebėsenos grupės 2011 m. liepos 18 d. ataskaitoje (S/2011/433) nurodoma, kad Jim’ale yra žinomas verslininkas ir subjektas, dalyvaujantis Al-Shabaab medžio anglies – cukraus prekybos cikle ir gaunantis naudą iš privilegijuotų santykių su Al-Shabaab.
      Jim’ale nurodomas kaip vienas iš Al-Shabaab pagrindinių finansuotojų ir laikosi tokio paties ideologinio požiūrio kaip Al-Shabaab. Jim’ale teikė svarbią finansinę bei politinę paramą Hassan Dahir Aweys („Aweys“), kurį Somalio/Eritrėjos sankcijų komitetas taip pat įtraukė į sąrašus. Buvęs Al-Shabaab vadovo pavaduotojas Emir Muktar Robow, kaip pranešama, ir toliau dalyvavo nustatant Al-Shabaab organizacijos politiką 2011 m. viduryje. Buvęs Al-Shabaab vadovo pavaduotojas Emir Muktar Robow, kaip pranešama, ir toliau dalyvavo nustatant Al-Shabaab organizacijos politiką 2011 m. viduryje. Robow įtraukė Aweys ir Jim’ale į veiksmus siekiant jų bendrų tikslų ir siekiant sutvirtinti jų bendrą poziciją esant nesutarimams dėl vadovavimo Al-Shabaab.
      Nuo 2007 m. rudenį Jim’ale kaip priedangą ekstremistinei veiklai įkūrė bendrovę Džibutyje, kuri vadinasi „Investors Group“. Trumpalaikis grupės tikslas buvo finansuojant ekstremistinę veiklą ir ginklų pirkimą destabilizuoti Somalilandą. Grupė teikė paramą kontrabanda gabenant šaulių ginklus iš Eritrėjos per Džibutį į 5-ąjį Etiopijos regioną, kur siuntą gaudavo ekstremistai. Nuo 2008 m. vidurio Jim’ale toliau valdė „Investors Group“.
      Nuo 2010 m. rugsėjo pabaigos Jim’ale įkūrė ZAAD – pinigų pervedimo mobiliojo ryšio telefonais įmonę – ir sudarė sandorį su Al-Shabaab, kad pinigų pervedimai būtų anonimiškesni panaikinant reikalavimą atskleisti tapatybę.
      Nuo 2009 m. pabaigos Jim’ale turėjo žinomą hawala (nebankinės pinigų pervedimo sistemos) fondą, kuriame jis rinko zakat (pinigus labdaringiems tikslams); šie pinigai buvo teikiami Al-Shabaab.


title: 2014/239/ES: 2014 m. balandžio 14 d. Tarybos sprendimas dėl Europos Sąjungos ir Azerbaidžano Respublikos susitarimo dėl be leidimo gyvenančių asmenų readmisijos sudarymo

text:
30.4.2014

               LT

               Europos Sąjungos oficialusis leidinys

               L 128/15

         TARYBOS SPRENDIMAS
   2014 m. balandžio 14 d.
   dėl Europos Sąjungos ir Azerbaidžano Respublikos susitarimo dėl be leidimo gyvenančių asmenų readmisijos sudarymo

      (2014/239/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 79 straipsnio 3 dalį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               pagal Tarybos sprendimą 2014/242/ES (1) Europos Sąjungos ir Azerbaidžano Respublikos susitarimas dėl be leidimo gyvenančių asmenų readmisijos (toliau – susitarimas) pasirašytas Sąjungos vardu su sąlyga, kad jis bus sudarytas vėliau;

               (2)

               susitarimas turėtų būti patvirtintas;

               (3)

               susitarimu įsteigiamas Jungtinis readmisijos komitetas, kuris turi priimti savo darbo tvarkos taisykles. Tinkama numatyti supaprastintą Sąjungos pozicijos nustatymo tokiu atveju tvarką;

               (4)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 21 dėl Jungtinės Karalystės ir Airijos pozicijos 1 ir 2 straipsnius ir nedarant poveikio to protokolo 4 straipsniui tos valstybės narės nedalyvauja priimant šį sprendimą ir jis nėra joms privalomas ar taikomas;

               (5)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Azerbaidžano Respublikos susitarimas dėl be leidimo gyvenančių asmenų readmisijos.
   Susitarimo tekstas pridedamas prie šio sprendimo.
   2 straipsnis
   Tarybos Pirmininkas paskiria asmenį (-is), kuris (-ie) įgaliojamas (-i) Sąjungos vardu pateikti susitarimo 23 straipsnio 2 dalyje numatytą pranešimą ir taip išreikšti Sąjungos sutikimą laikytis susitarimo (2).
   3 straipsnis
   Komisija, kuriai padeda valstybių narių ekspertai, atstovauja Sąjungai pagal susitarimo 19 straipsnį įsteigtame Jungtiniame readmisijos komitete.
   4 straipsnis
   Komisija, pasikonsultavusi su specialiu Tarybos paskirtu komitetu, priima Sąjungos poziciją Jungtiniame readmisijos komitete dėl to komiteto darbo tvarkos taisyklių priėmimo pagal susitarimo 19 straipsnio 5 dalį.
   5 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. balandžio 14 d.

            Tarybos vardu

            Pirmininkas

         A. TSAFTARIS

      (1)  Žr. šio Oficialiojo leidinio p. 47

      (2)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2007/155/EB: 2007 m. kovo 5 d. Tarybos sprendimas, iš dalies keičiantis Sprendimą 2000/265/EB dėl finansinio reglamento, reglamentuojančio Tarybos generalinio sekretoriaus pavaduotojo vardu tam tikrų valstybių narių naudai sudarytų sutarčių, susijusių su Šengeno aplinkai skirtos ryšių infrastruktūros SISNET įrengimu ir naudojimu, valdymo biudžetinius aspektus, nustatymo

text:
8.3.2007

               LT

               Europos Sąjungos oficialusis leidinys

               L 68/5

      TARYBOS SPRENDIMAS

   2007 m. kovo 5 d.
   iš dalies keičiantis Sprendimą 2000/265/EB dėl finansinio reglamento, reglamentuojančio Tarybos generalinio sekretoriaus pavaduotojo vardu tam tikrų valstybių narių naudai sudarytų sutarčių, susijusių su Šengeno aplinkai skirtos ryšių infrastruktūros SISNET įrengimu ir naudojimu, valdymo biudžetinius aspektus, nustatymo
   (2007/155/EB)
   EUROPOS SĄJUNGOS TARYBA,
   atsižvelgdama į Protokolą dėl Šengeno acquis integravimo į Europos Sąjungos sistemą, pridėtą prie Europos Sąjungos sutarties ir Europos bendrijos steigimo sutarties, ypač į jo 2 straipsnio 1 dalies antros pastraipos pirmą sakinį,
   kadangi:

               (1)

               Tarybos generalinio sekretoriaus pavaduotojas Sprendimu 1999/870/EB (1) ir Sprendimu 2007/149/EB (2) buvo įgaliotas Šengeno acquis integravimo į Europos Sąjungos sistemą srityje atstovauti tam tikras valstybes nares sudarant sutartis, susijusias su Šengeno aplinkai skirtos ryšių infrastruktūros SISNET įrengimu ir veikimu, bei tokias sutartis administruoti, kol ji bus perkelta į ryšių infrastruktūrą Europos bendrijos sąskaita.

               (2)

               Pagal tas sutartis atsirandantys finansiniai įsipareigojimai vykdomi iš konkretaus biudžeto (toliau – SISNET biudžetas), iš kurio finansuojama tuose Tarybos sprendimuose nurodyta ryšių infrastruktūra.

               (3)

               Naujosios valstybės narės, kaip apibrėžta 2003 m. Stojimo akte, išskyrus Kiprą, turi būti integruotos į pirmosios kartos Šengeno informacinę sistemą (SIS 1+) tą dieną, kurią pagal 2003 m. Stojimo akto 3 straipsnio 2 dalį nustatys Taryba (toliau – SISone4ALL projektas).

               (4)

               Nuo tos dienos tos valstybės narės turėtų dalyvauti finansuojant biudžetą.

               (5)

               Dvi valstybės narės – Airija ir Jungtinė Karalystė – kurios prisideda prie SISNET biudžeto, tačiau nėra prisijungusios prie Šengeno informacinės sistemos, neturėtų prisidėti prie papildomų išlaidų, patiriamų dėl „SISone4ALL“ projekto, padengimo,

         NUSPRENDĖ:
   1 straipsnis
   Sprendimas 2000/265/EB (3) iš dalies keičiamas taip:

               1)

               1 straipsnis pakeičiamas taip:
               „1 straipsnis
               1.   Šiame finansiniame reglamente „biudžetas“ yra dokumentas, kuriuo numatomos ir iš anksto kiekvieniems finansiniams metams patvirtinamos pajamos ir išlaidos, reikalingos iš Sprendime 1999/870/EB ir Sprendime 2007/149/EB (4) nurodytų sutarčių kylantiems įsipareigojimams vykdyti.
               2.   Šiame finansiniame reglamente nuoroda į „SISNET“ apima Šengeno aplinkai skirtą ryšių infrastruktūrą, nurodytą Sprendime 1999/870/EB ir Sprendime 2007/149/EB.

               2)

               25 straipsnio 1 dalis pakeičiama taip:
               „1.   Biudžeto pajamas sudaro šių valstybių narių finansiniai įnašai: Airijos, Austrijos, Belgijos, Čekijos, Danijos, Estijos, Graikijos, Ispanijos, Italijos, Jungtinės Karalystės, Latvijos, Lenkijos, Lietuvos, Liuksemburgo, Maltos, Nyderlandų, Portugalijos, Prancūzijos, Slovakijos, Slovėnijos, Suomijos, Švedijos, Vengrijos, Vokietijos bei Norvegijos ir Islandijos.“;

               3)

               26 straipsnis papildomas nauju sakiniu:
               „Airija ar Jungtinė Karalystė nedengia papildomų išlaidų, patirtų dėl ryšių infrastruktūros išplėtimo Čekijos, Estijos, Latvijos, Lenkijos, Lietuvos, Maltos, Slovakijos, Slovėnijos ir Vengrijos atžvilgiu.“;

               4)

               28 straipsnis papildomas nauja dalimi:
               „3.   Nukrypstant nuo 1 dalies, ir nepažeidžiant 49 straipsnio nuostatų, Čekija, Estija, Latvija, Lenkija, Lietuva, Malta, Slovakija, Slovėnija ir Vengrija privalo sumokėti savo pradinius įnašus, laikydamosi tvarkaraščio, kurį nustatys 25 straipsnyje nurodytos valstybės narės.“;

               5)

               29 straipsnis iš dalies keičiamas taip:

                           a)

                           2 ir 3 dalys pakeičiamos taip:
                           „2.   Visos tokios sutartys, kurių numatoma vertė prilygsta 2004 m. kovo 31 d. Europos Parlamento ir Tarybos direktyvoje 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (5) nustatytiems ribiniams dydžiams arba juos viršija, sudaromos pagal tos direktyvos nuostatas (toliau – direktyva dėl viešųjų pirkimų).
                           3.   Sutartys, kurių numatoma vertė neviršija direktyvoje dėl viešųjų pirkimų nustatytų ribinių dydžių, gali būti sudaromos privačiu susitarimu. Tokiais atvejais 25 straipsnyje nurodytos valstybės narės vis tiek privalo, kiek įmanoma ir visomis atitinkamomis priemonėmis, sudaryti sąlygas tiekėjams, kurie galėtų tiekti atitinkamas prekes ir teikti atitinkamas paslaugas, konkuruoti.

                           b)

                           5 dalis pakeičiama taip:
                           „5.   Konkurso tvarka bei pasiūlymų atrankos ir sutarčių sudarymo kriterijai nustatomi ir reglamentuojami vadovaujantis direktyvos dėl viešųjų pirkimų nuostatomis, papildytomis šio finansinio reglamento nuostatomis.“;

               6)

               37 straipsnio penkta pastraipa pakeičiama taip:
               „Patariamasis komitetas stengiasi savo nuomones priimti bendru sutarimu. Jei nepavyksta pasiekti tokio bendro sutarimo, patariamasis komitetas savo nuomones priima paprasta savo atstovų balsų dauguma. Kad posėdis būtų teisėtas, reikia 19 narių kvorumo. Balsams pasiskirsčius vienodai, pirmininkas turi lemiamą balsą.“;

               7)

               39 straipsnio a punktas pakeičiamas taip:

                           „a)

                           visų pasiūlytų sutarčių dėl prekių ar paslaugų, įskaitant tyrimus, kurių numatoma vertė prilygsta direktyvoje dėl viešųjų pirkimų nurodytiems ribiniams dydžiams arba juos viršija;“

               8)

               43 straipsnio 4 dalis pakeičiama taip:
               „4.   Tokios garantijos suteikimas yra privalomas tais atvejais, kai atitinkamos sutarties vertė prilygsta direktyvoje dėl viešųjų pirkimų nustatytiems ribiniams dydžiams arba juos viršija.“;

               9)

               49 straipsnio c punktas pakeičiamas taip:

                           „c)

                           25 straipsnyje nurodytų valstybių įnašų koregavimą, siekiant nustatyti kitai valstybei teksiančią ankstesnių SISNET įrengimo sąnaudų dalį. Šis procentinis dydis apskaičiuojamas pagal kitos valstybės sumokėtų PVM išteklių santykį su bendrais Europos Bendrijų PVM ištekliais už ankstesnius finansinius metus, per kuriuos buvo padarytos būtinos SISNET įrengimo sąnaudos. Jei duomenų apie PVM išteklius neturima, įnašų koregavimas apskaičiuojamas pagal kiekvienos atitinkamos valstybės narės dalį visų 25 straipsnyje nurodytų valstybių narių visame BVP. Procentinis įnašas nurodomas 25 straipsnyje nurodytoms valstybėms skirtoje „kredito pažymoje“ dėl sumos, proporcingos jų daliai, apskaičiuotai pagal 26 straipsnį. Kitos valstybės gali asignuoti atitinkamą sumą joms tenkančiai biudžeto daliai padengti arba prašyti ją apmokėti.“

         2 straipsnis
   Šis sprendimas įsigalioja nuo jo priėmimo dienos.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2007 m. kovo 5 d.

            Tarybos vardu

            Pirmininkas

         F.-W. STEINMEIER

      (1)  OL L 337, 1999 12 30, p. 41.

      (2)  OL L 66, 2007 3 6, p. 19.

      (3)  OL L 85, 2000 4 6, p. 12. Sprendimas su paskutiniais pakeitimais, padarytais Sprendimu 2003/171/EB (OL L 69, 2003 3 13, p. 25).

      (4)  OL L 66, 2007 3 6, p. 19.“;

      (5)  OL L 134, 2004 4 30, p. 114. Direktyva su paskutiniais pakeitimais, padarytais Tarybos direktyva 2006/97/EB (OL L 363, 2006 12 20, p. 107).“;


title: 2014/4/ES: 2013 m. spalio 22 d. Europos Centrinio Banko sprendimas dėl Europos Centrinio Banko privalomųjų atsargų reikalavimo taikymo pereinamojo laikotarpio nuostatų įvedus eurą Latvijoje (ECB/2013/41)

text:
8.1.2014

               LT

               Europos Sąjungos oficialusis leidinys

               L 3/9

      EUROPOS CENTRINIO BANKO SPRENDIMAS

   2013 m. spalio 22 d.
   dėl Europos Centrinio Banko privalomųjų atsargų reikalavimo taikymo pereinamojo laikotarpio nuostatų įvedus eurą Latvijoje
   (ECB/2013/41)
   (2014/4/ES)
   EUROPOS CENTRINIO BANKO VALDANČIOJI VALDYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 19 straipsnio 1 dalį ir 46 straipsnio 2 dalies pirmą įtrauką,
   atsižvelgdama į 1998 m. lapkričio 23 d. Tarybos reglamentą (EB) Nr. 2531/98 dėl Europos centrinio banko privalomųjų atsargų reikalavimo taikymo (1),
   atsižvelgdama į 2003 m. rugsėjo 12 d. Europos Centrinio Banko reglamentą (EB) Nr. 1745/2003 dėl privalomųjų atsargų reikalavimo taikymo (ECB/2003/9) (2),
   atsižvelgdama į 1998 m. lapkričio 23 d. Tarybos reglamentą (EB) Nr. 2532/98 dėl Europos centrinio banko teisių taikyti sankcijas (3),
   atsižvelgdama į 1998 m. lapkričio 23 d. Tarybos reglamentą (EB) Nr. 2533/98 dėl Europos centrinio banko renkamos statistinės informacijos (4), ypač į jo 5 straipsnio 1 dalį ir 6 straipsnio 4 dalį,
   atsižvelgdama į 2013 m. rugsėjo 24 d. Europos Centrinio Banko reglamentą (ES) Nr. 1071/2013 dėl pinigų finansų įstaigų sektoriaus balanso (ECB/2013/33) (5),
   kadangi:

               (1)

               2014 m. sausio 1 d. Latvijai įsivedus eurą, Latvijoje esančioms kredito įstaigoms ir kredito įstaigų filialams nuo tos dienos bus taikomi privalomųjų atsargų reikalavimai;

               (2)

               siekiant integruoti šiuos subjektus į Eurosistemos privalomųjų atsargų sistemą, reikia priimti pereinamojo laikotarpio nuostatas, kad būtų užtikrinta sklandi integracija, nenustatant neproporcingos naštos valstybėse narėse, kurių valiuta yra euro, įskaitant Latviją, esančioms kredito įstaigoms;

               (3)

               Europos centrinių bankų sistemos ir Europos Centrinio Banko statuto 5 straipsnis reiškia, kad ECB, padedamas nacionalinių centrinių bankų, renka reikiamą statistinę informaciją iš kompetentingų nacionalinių institucijų arba tiesiogiai iš ūkio subjektų, kad, be kita ko, būtų užtikrintas savalaikis pasirengimas statistikos srityje valstybei narei įsivedant eurą,

         PRIĖMĖ ŠĮ SPRENDIMĄ:
   1 straipsnis
   Apibrėžtys
   Šiame sprendime terminai „įstaiga“, „privalomųjų atsargų reikalavimas“, „laikymo laikotarpis“ ir „atsargų bazė“ turi tokią pat reikšmę kaip Reglamente (EB) Nr. 1745/2003 (ECB/2003/9).
   2 straipsnis
   Pereinamojo laikotarpio nuostatos Latvijoje esančioms įstaigoms
   1.   Nukrypstant nuo Reglamento (EB) Nr. 1745/2003 (ECB/2003/9) 7 straipsnio, pereinamasis laikymo laikotarpis Latvijoje esančioms įstaigoms trunka nuo 2014 m. sausio 1 d. iki sausio 14 d.
   2.   Kiekvienos Latvijoje esančios įstaigos atsargų bazė pereinamuoju laikymo laikotarpiu nustatoma pagal jos 2013 m. spalio 31 d. balanso dalis. Latvijoje esančios įstaigos pateikia Latvijas Banka ataskaitą apie savo atsargų bazę vadovaudamosi ECB pinigų ir bankų statistikos atskaitomybės sistema, nustatyta Reglamente (ES) Nr. 1071/2013 (ECB/2013/33). Latvijoje esančios įstaigos, kurios naudojasi Reglamento (ES) Nr. 1071/2013 (ECB/2013/33) 9 straipsnio 1 dalyje numatyta leidžiančia nukrypti nuostata, pereinamajam laikymo laikotarpiui atsargų bazę skaičiuoja pagal savo 2013 m. rugsėjo 30 d. balansus.
   3.   Pereinamuoju laikymo laikotarpiu tokios įstaigos privalomąsias atsargas skaičiuoja arba Latvijoje esanti įstaiga, arba Latvijas Banka. Privalomąsias atsargas skaičiuojanti šalis pateikia savo apskaičiavimą kitai šaliai, suteikdama pastarajai pakankamai laiko jį patikrinti ir pateikti patikslinimus. Abi šalys patvirtina apskaičiuotas privalomąsias atsargas, įskaitant visus jų patikslinimus, ne vėliau kaip 2013 m. gruodžio 10 d. Jei šalis, kuriai buvo pranešta, nepatvirtina privalomųjų atsargų sumos iki 2013 m. gruodžio 10 d., laikoma, kad buvo pripažinta, jog pereinamajam laikymo laikotarpiui taikoma apskaičiuota suma.
   4.   3 straipsnio 2–4 dalių nuostatos mutatis mutandis taikomos Latvijoje esančioms įstaigoms, kad savo pradiniais laikymo laikotarpiais šios įstaigos galėtų išskaityti iš savo atsargų bazių visus Latvijoje esančioms įstaigoms turimus įsipareigojimus, nors tuo metu, kai skaičiuojamos privalomosios atsargos, tokių įstaigų nėra Reglamento (EB) Nr. 1745/2003 (ECB/2003/9) 2 straipsnio 3 dalyje minimame įstaigų, kurioms taikomi privalomųjų atsargų reikalavimai, sąraše.
   3 straipsnis
   Pereinamojo laikotarpio nuostatos įstaigoms, esančioms kitose valstybėse narėse, kurių valiuta yra euro
   1.   Pereinamojo laikymo laikotarpio taikymas Latvijoje esančioms įstaigoms nedaro poveikio laikymo laikotarpiui, pagal Reglamento (EB) Nr. 1745/2003 (ECB/2003/9) 7 straipsnį taikomam kitose valstybėse narėse, kurių valiuta yra euro, esančioms įstaigoms.
   2.   Kitose valstybėse narėse, kurių valiuta yra euro, esančios įstaigos gali nuspręsti laikymo laikotarpiais nuo 2013 m. gruodžio 11 d. iki 2014 m. sausio 14 d. ir nuo 2014 m. sausio 15 d. iki vasario 11 d. išskaityti iš savo atsargų bazės visus Latvijoje esančioms įstaigoms turimus įsipareigojimus, net jei tuo metu, kai skaičiuojamos privalomosios atsargos, tokių įstaigų nėra Reglamento (EB) Nr. 1745/2003 (ECB/2003/9) 2 straipsnio 3 dalyje minimame įstaigų, kurioms taikomi privalomųjų atsargų reikalavimai, sąraše.
   3.   Kitose valstybėse narėse, kurių valiuta yra euro, esančios įstaigos, kurios pageidauja išskaityti Latvijoje esančioms įstaigoms turimus įsipareigojimus, laikymo laikotarpiais nuo 2013 m. gruodžio 11 d. iki 2014 m. sausio 14 d. ir nuo 2014 m. sausio 15 d. iki vasario 11 d. skaičiuoja savo privalomąsias atsargas atitinkamai pagal savo 2013 m. spalio 31 d. ir lapkričio 30 d. balansus ir pagal Reglamento (ES) Nr. 1071/2013 (ECB/2013/33) III priedo 1 dalį pateikia statistinę informaciją, parodydamos Latvijoje esančias įstaigas kaip tokias, kurioms jau taikoma ECB privalomųjų atsargų sistema.
   Tai nepažeidžia įstaigų pareigos pateikti atitinkamų laikotarpių statistinę informaciją pagal Reglamento (ES) Nr. 1071/2013 (ECB/2013/33) I priedo 1 lentelę, vis dar parodant Latvijoje esančias įstaigas kaip bankus, esančius „Likusiame pasaulyje“.
   Lentelės pateikiamos Reglamente (ES) Nr. 1071/2013 (ECB/2013/33) nustatytu laiku ir tvarka.
   4.   Laikymo laikotarpiais, prasidedančiais 2013 m. gruodį, 2014 m. sausį ir vasarį, kitose valstybėse narėse, kurių valiuta yra euro, esančios įstaigos, besinaudojančios Reglamento (ES) Nr. 1071/2013 (ECB/2013/33) 9 straipsnio 1 dalyje numatyta leidžiančia nukrypti nuostata, ir pageidaujančios išskaityti Latvijoje esančioms įstaigoms turimus įsipareigojimus, savo privalomąsias atsargas skaičiuoja pagal savo 2013 m. rugsėjo 30 d. balansą ir pateikia statistinę informaciją pagal Reglamento (ES) Nr. 1071/2013 (ECB/2013/33) III priedo 1 dalį, parodydamos Latvijoje esančias įstaigas kaip tokias, kurioms jau taikoma ECB privalomųjų atsargų sistema.
   Tai nepažeidžia įstaigų pareigos pateikti atitinkamų laikotarpių statistinę informaciją pagal Reglamento (ES) Nr. 1071/2013 (ECB/2013/33) I priedo 1 lentelę, vis dar parodant Latvijoje esančias įstaigas kaip bankus, esančius „Likusiame pasaulyje“.
   Statistinė informacija pateikiama Reglamente (ES) Nr. 1071/2013 (ECB/2013/33) nustatytu laiku ir tvarka.
   4 straipsnis
   Įsigaliojimas ir taikymas
   1.   Šis sprendimas skirtas Latvijas Banka, Latvijoje esančioms įstaigoms ir kitose valstybėse narėse, kurių valiuta yra euro, esančioms įstaigoms.
   2.   Šis sprendimas įsigalioja 2013 m. lapkričio 1 d.
   3.   Jeigu šiame sprendime nėra specialiųjų nuostatų, taikomos reglamentų (EB) Nr. 1745/2003 (ECB/2003/9) ir (ES) Nr. 1071/2013 (ECB/2013/33) nuostatos.

      Priimta Frankfurte prie Maino 2013 m. spalio 22 d.

            ECB Pirmininkas

         Mario DRAGHI

      (1)  OL L 318, 1998 11 27, p. 1.

      (2)  OL L 250, 2003 10 2, p. 10.

      (3)  OL L 318, 1998 11 27, p. 4.

      (4)  OL L 318, 1998 11 27, p. 8.

      (5)  OL L 297, 2013 11 7, p. 1.


title: 2016 m. balandžio 28 d. Europos Parlamento sprendimas (ES) 2016/1551 dėl Europos vertybinių popierių ir rinkų institucijos 2014 finansinių metų sąskaitų uždarymo

text:
14.9.2016

               LT

               Europos Sąjungos oficialusis leidinys

               L 246/322

         EUROPOS PARLAMENTO SPRENDIMAS (ES) 2016/1551
   2016 m. balandžio 28 d.
   dėl Europos vertybinių popierių ir rinkų institucijos 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos vertybinių popierių ir rinkų institucijos 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos vertybinių popierių ir rinkų institucijos 2014 finansinių metų metinių ataskaitų kartu su Institucijos atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Institucija įvykdė 2014 finansinių metų biudžetą (05584/2016 – C8-0088/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (4), ypač į jo 64 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, nurodytoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Ekonomikos ir pinigų politikos komiteto nuomonę (A8–0096/2016),

               1.

               pažymi, kad Europos vertybinių popierių ir rinkų institucijos galutinėse metinėse finansinėse ataskaitose buvo pateikti Audito Rūmų ataskaitos priede nurodyti duomenys;

               2.

               pritaria Europos vertybinių popierių ir rinkų institucijos 2014 finansinių metų sąskaitų uždarymui;

               3.

               paveda Pirmininkui perduoti šį sprendimą Europos vertybinių popierių ir rinkų institucijos vykdomajai direktorei, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 255.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 331, 2010 12 15, p. 84.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2013/279/BUSP: 2013 m. birželio 4 d. Politinio ir saugumo komiteto sprendimas EUPOL AFGHANISTAN/1/2013, kuriuo pratęsiami Europos Sąjungos policijos misijos Afganistane (EUPOL AFGHANISTAN) vadovo įgaliojimai

text:
12.6.2013

               LT

               Europos Sąjungos oficialusis leidinys

               L 160/14

      POLITINIO IR SAUGUMO KOMITETO SPRENDIMAS EUPOL AFGHANISTAN/1/2013
   2013 m. birželio 4 d.
   kuriuo pratęsiami Europos Sąjungos policijos misijos Afganistane (EUPOL AFGHANISTAN) vadovo įgaliojimai
   (2013/279/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2010 m. gegužės 18 d. Tarybos sprendimą 2010/279/BUSP dėl Europos Sąjungos policijos misijos Afganistane (EUPOL AFGHANISTAN) (1), ypač į jo 10 straipsnio 1 dalį,
   kadangi:

               (1)

               pagal Sprendimą 2010/279/BUSP Politinis ir saugumo komitetas yra įgaliotas pagal Sutarties 38 straipsnio trečią pastraipą priimti atitinkamus sprendimus, susijusius su Europos Sąjungos policijos misijos Afganistane (EUPOL AFGHANISTAN) politinės kontrolės vykdymu ir strateginiu vadovavimu jai, be kita ko, sprendimą paskirti misijos vadovą;

               (2)

               2013 m. gegužės 27 d. Taryba priėmė sprendimą 2013/240/BUSP (2), kuriuo EUPOL AFGHANISTAN trukmė pratęsiama iki 2014 m. gruodžio 31 d.;

               (3)

               2012 m. liepos 10 d. Politikos ir saugumo komitetas priėmė Sprendimą EUPOL AFGHANISTAN/1/2012 (3), kuriuo misijos EUPOL AFGHANISTAN vadovu laikotarpiui nuo 2012 m. rugpjūčio 1 d. iki 2013 m. gegužės 31 d. skiriamas Karl Åke ROGHE;

               (4)

               2013 m. gegužės 29 d. Sąjungos vyriausiasis įgaliotinis užsienio reikalams ir saugumo politikai pasiūlė pratęsti misijos EUPOL AFGHANISTAN vadovo Karl Åke ROGHE įgaliojimus nuo 2013 m. birželio 1 d. iki 2014 m. gruodžio 31 d.,

         PRIĖMĖ ŠĮ SPRENDIMĄ:
   1 straipsnis
   Europos Sąjungos policijos misijos Afganistane (EUPOL AFGHANISTAN) vadovo Karl Åke ROGHE įgaliojimai pratęsiami iki 2014 m. gruodžio 31 d.
   2 straipsnis
   Šis sprendimas įsigalioja 2013 m. birželio 1 d.

      Priimta Briuselyje 2013 m. birželio 4 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 123, 2010 5 19, p. 4.

      (2)  OL L 141, 2013 5 28, p. 44.

      (3)  OL L 208, 2012 8 3, p. 17.


title: 2007/549/EB: 2007 m. liepos 16 d. Tarybos sprendimas, iš dalies keičiantis Taryboje posėdžiavusių valstybių narių vyriausybių atstovų 2006 m. liepos 17 d. vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis

text:
3.8.2007

               LT

               Europos Sąjungos oficialusis leidinys

               L 202/35

      TARYBOS SPRENDIMAS

   2007 m. liepos 16 d.
   iš dalies keičiantis Taryboje posėdžiavusių valstybių narių vyriausybių atstovų 2006 m. liepos 17 d. vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis
   (2007/549/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2000 m. birželio 23 d. Kotonu pasirašytą Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (1), pataisytą Liuksemburge 2005 m. birželio 25 d. (2),
   atsižvelgdama į Taryboje posėdžiavusių valstybių narių vyriausybių atstovų vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis pataisytu AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (3) (toliau – Vidaus susitarimas), ypač į jo 1 straipsnio 7 dalį ir 8 straipsnio 4 dalį,
   atsižvelgdama į 2005 m. Stojimo aktą (4), ypač į jo 6 straipsnio 11 dalį,
   atsižvelgdama į Komisijos pasiūlymą,
   kadangi:

               (1)

               Pagal 2005 m. Stojimo akto 6 straipsnio 11 dalį Bulgarija ir Rumunija automatiškai prisijungė prie Vidaus susitarimo nuo įstojimo dienos.

               (2)

               Pagal Vidaus susitarimo 1 straipsnio 7 dalį to straipsnio 2 dalies a punkte nurodytas įnašų paskirstymas, kuriame šiuo metu nurodytos tik numatytos sumos Bulgarijos ir Rumunijos atveju, turi būti keičiamas Tarybos sprendimu, jei nauja valstybė įstoja į ES.

               (3)

               Pagal Vidaus susitarimo 8 straipsnio 4 dalį to straipsnio 2 dalyje pateikta balsų skaičiavimo lentelė, kurioje šiuo metu nurodytas tik numatytas balsų skaičius Bulgarijos ir Rumunijos atveju, turi būti keičiama Tarybos sprendimu, jei nauja valstybė įstoja į ES.

               (4)

               Įnašai ir balsų skaičius turėtų būti patvirtinti,

         NUSPRENDĖ:
   1 straipsnis
   Vidaus susitarimo 1 straipsnio 2 dalies a punkte nustatyti Bulgarijos ir Rumunijos įnašų dydžiai ir įnašai į dešimtąjį Europos plėtros fondą, taip pat Vidaus susitarimo 8 straipsnio 2 dalyje nustatyti jų balsai Europos plėtros fondo komitete yra patvirtinami.
   2 straipsnis
   Vidaus susitarimas iš dalies keičiamas taip:

               1)

               1 straipsnio 2 dalies a punkte pateiktoje lentelėje skliausteliai ir žvaigždutė po žodžių „Bulgarija“ ir „Rumunija“ bei išnaša „(*) Numatoma suma.“ išbraukiami;

               2)

               8 straipsnio 2 dalyje pateiktoje lentelėje išbraukiama:

                           a)

                           skliausteliai ir žvaigždutė po žodžių „Bulgarija“ ir „Rumunija“ bei laužtiniai skliaustai tų pačių eilučių antroje skiltyje;

                           b)

                           išnaša „(*) Numatytas balsas.“;

                           c)

                           eilutė „Iš viso ES-25“, „999“;

                           d)

                           skliausteliai ir žvaigždutė bei laužtiniai skliaustai eilutėje „Iš viso ES-27 (*) [1 004]“;

               3)

               8 straipsnio 3 dalis pakeičiama taip:
               „EPF komitetas sprendimus priima kvalifikuota 724 iš 1 004 balsų dauguma; sprendimas laikomas priimtu, jeigu už jį balsuoja bent 14 valstybių narių. Blokuojančią mažumą sudaro 281 balsas.“

         3 straipsnis
   Šis sprendimas įsigalioja kitą dieną po jo priėmimo dienos.

      Priimta Briuselyje, 2007 m. liepos 16 d.

            Tarybos vardu

            Pirmininkas

         J. SILVA

      (1)  OL L 317, 2000 12 15, p. 3. Susitarimas su paskutiniais pakeitimais, padarytais AKR ir EB Ministrų Tarybos sprendimu Nr. 1/2006 (OL L 247, 2006 9 9, p. 22).

      (2)  2005 m. birželio 21 d. Tarybos sprendimas dėl Susitarimo, iš dalies keičiančio AKR ir EB partnerystės susitarimą, pasirašymo Europos bendrijos vardu (OL L 209, 2005 8 11, p. 26).

      (3)  OL L 247, 2006 9 9, p. 32.

      (4)  OL L 157, 2005 6 21, p. 203.


title: 2008/808/EB,Euratomas: 2008 m. spalio 20 d. Tarybos sprendimas dėl Austrijai atstovaujančio Ekonomikos ir socialinių reikalų komiteto nario skyrimo

text:
22.10.2008

               LT

               Europos Sąjungos oficialusis leidinys

               L 279/19

      TARYBOS SPRENDIMAS

   2008 m. spalio 20 d.
   dėl Austrijai atstovaujančio Ekonomikos ir socialinių reikalų komiteto nario skyrimo
   (2008/808/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 259 straipsnį,
   atsižvelgdama į Europos atominės energijos bendrijos steigimo sutartį, ypač į jos 167 straipsnį,
   atsižvelgdama į Komisijos sprendimą 2006/524/EB, Euratomas (1),
   atsižvelgdama į Austrijos Vyriausybės pateiktą pasiūlymą,
   atsižvelgdama į Komisijos nuomonę,
   atsižvelgdama į tai, kad atsistatydinus Eva BELABED tapo laisva viena Ekonomikos ir socialinių reikalų komiteto nario vieta,
   NUSPRENDĖ:
   1 straipsnis
   Christoph LECHNER, Leitender Sekretär und Abteilungsleiter für Verfassungsrecht und Allgemeine und Internationale Sozialpolitik der Kammer für Arbeiter und Angestellte für Niederösterreich, skiriamas Ekonomikos ir socialinių reikalų komiteto nariu likusiam kadencijos laikui iki 2010 m. rugsėjo 20 d.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2008 m. spalio 20 d.

            Tarybos vardu

            Pirmininkas

         J.-L. BORLOO

      (1)  OL L 207, 2006 7 28, p. 30.